**Лукреция Рудольф-Гарфилд** (ағылш. *Lucretia Rudolph-Garfield*, 19 сәуір 1832 – 14 наурыз 1918) – Америка Құрама Штаттарының президенті Джеймс Гарфилдтің әйелі және 1881 жылы АҚШ-тың Бірінші ханымы.

Балалық шағы
------------

Гарреттсвилтде, Огайо штатында фермер Зембер Рудольф және Арабелла Мейсон-Рудольфтың отбасында дүниеге келді. Кішкентай кезінен бастап «Христтің оқушылары» атты шіркеудің ең діндар мүшесі болды.

Неке
----

Гарфилдтердің балалары (соңғы екеуін есептемегенде)
Лукреция алғаш рет Джеймс Гарфилдті 1849 жылы Честер, Огайо штатында білім алған кезде кездестірді. Жұп 1856 жылы некелеспек болған, алайда тойды бірнеше жылға шегеріп, ақша жинауды жөн көрді. Гарфилд және Рудольф 1858 жылы 11 қарашада қалыңдықтың ата-анасының Хирамда үйленеді. Олардың некесін министр Генри Хитчкок қиды. Бал айынан жас жұбайлар бас тартты.

Балалар
-------

Гарфилдтерде төрт ұл және бір қыз болды:

* **Гарри Август Гарфилд** (1863-1942) – заңгер, лауазымды тұлға.
* **Джеймс Рудольф Гарфилд** (1865-1950) — заңгер, лауазымды тұлға.
* **Мэри Гарфилд Стенли-Браун** (1867-1947) — Кливленд пен Коннектикттың жеке мектептерінде білім алды. 1888 жылы Джозеф Стенли-Браунға, банкирге тұрмысқа шықты. Нью-Йоркте тұрды.
* **Ирвин Макдауэлл Гарфилд** (1870-1951) — заңгер. Уилльямс колледжің және Колумбиялық құқық мектебін бітірді.
* **Абрам Гарфилд** (1872-1958) — архитектор. Уилльямс колледжінің және Массачусесттің технологиялық университетінің түлегі.

Америка Құрама Штаттарының Бірінші ханымы
-----------------------------------------

Гарфилдтер әулеті
Миссис Гарфилд Бірінші ханымының әлеуметтік міндеттерімен қызықпаса да, ол өз жұмысын адал атқарды және оның қонақжайлылығы Ақ үйдегі кештерді керемет қылды. 49 жасында ол анық қара көзді, қара шашты бәденді, көрікті әйел болды. 

Бірінші ханым ретінде Гарфилд Ақ үйдегі жағдайдың тарихын бұрынғы даңқын қайтару үшін зерттеді. Алайда безгекпен ауырып, жобаны жалғастыра алмады. 

Джеймс Гарфилдтың өміріне қастаңдық жасалған кезде, Лукреция Лонг-Бренчте демалған еді. Хабарды естіп, ол дереу Вашингтонға оралады. Куәгерлер Лукрецияны нәзік, шаршаңқы, бірақ сабырды сақтауға бел буған әйел ретінде сипаттады. Гарфилд отырған поезд үлкен жылдамдықпен жүргендіктен, мікбасы босанып кетті. Алайда апаттың салдарынан ешкім зардап шеккен жоқ. Кідірістен кейін ол Ақ үйге келіп, тез арада күйеуіне барады. 

Президент үш ай бойы өмірі үшін күрескен кезде, Бірінші ханымның қайғысы мен адалдығы елдің құрметін жаулап алды. Күйеуінің қазасы мен жерлеуінен кейін Лукреция Огайодағы фермасына оралады. Сол жерде ол 36 жыл бойы жабық өмір салтын ұстанып, күйеуінің жазбаларын сақтаған. Ол оның жазбаларына үйдің бір бөлігін арнаған.

Өмірінің соңғы жылдары
----------------------

Гарфилд және оның балалары Кир Филдтың арнаулы фондынан бөлінген 350 000 долларға өмір сүрді. Оңтүстік Пасадинде "Greene and Greene" фирмасы жобасын құрған үй салдыртып, сол жерде қысты өткізеді. Лукреция Гарфилд Оңтүстік Пасадинде 1918 жылы 14 наурызда қайтыс болады. Күйеуінің қасында көмілген.

Сыртқы сілтемелер
-----------------

1. Lucretia Garfield Biography :: National First Ladies' Library Мұрағатталған 9 мамырдың 2012 жылы.
2. Lucretia Garfield: Facts, Discussion Forum, and Encyclopedia Article
3. Lucretia Garfield: Biography from Answers.com
4. Lucretia Garfield (American first lady) — Britannica Online Encyclopedia
5. Lucretia Garfield Biography (U.S. First Lady) — Infoplease.com
6. Lucretia Garfield Biography - Biography.com Мұрағатталған 17 қаңтардың 2010 жылы.

|  |  |  |  |  |
| --- | --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуАҚШ Бірінші ханымдары (Тізім) |
| --- |
|  |
| 
Марта Уошингтон • Эбигейл Адамс • Марта Джефферсон • Долли Мэдисон • Элизабет Монро • Луиза Адамс • Эмили Донельсон • Сара Джексон •  Анжелика Ван Бюрен • Анна Гаррисон • Джейн Гаррисон • Летиция Кристиан Тайлер • Присцилла Тайлер ·Джулия Тайлер • Сара Полк • Маргарет Тейлор • Эбигейл Филлмор • Джейн Пирс • Харриет Лэйн • Мэри Тодд Линкольн • Элиза Джонсон • Джулия Грант • Люси Хейз • Лукреция Гарфилд • Мэри Макэлрой • Роуз Кливленд • Френсис Кливленд • Кэролайн Гаррисон • Мэри Гаррисон • Френсис Кливленд • Ида Мак-Кинли • Эдит Рузвельт • Хелен Тафт • Эллен Вильсон • Эдит Вильсон • Флоренс Гардинг • Грейс Кулидж • Лу Гувер • Элеонора Рузвельт • Бесс Трумэн • Мейми Эйзенхауэр • Жаклин Кеннеди • Леди Берд Джонсон • Пэт Никсон • Бетти Форд • Розалин Картер • Нэнси Рейган • Барбара Буш • Хиллари Клинтон • Лора Буш • Мишель Обама • Меланья Трамп • Джилл Байден |  |

 |